EuroBench/eurobench-wiki-et-topics huggingface dataset:
Teema: Poliitikud
John Cabell Breckinridge (16. jaanuar 1821 Lexington, Kentucky osariik – 17. mai 1875 Lexington) oli Ameerika Ühendriikide ja Ameerika Riikide Konföderatsiooni poliitik ja sõjaväelane (kindralmajor). Ta oli aastail 1857–1861 USA asepresident ja 1860. aasta presidendivalimistel Abraham Lincolni vastaskandidaat.
Teema: Jõed
Peraki jõgi (malai keeles Sungai Perak; سوڠاي ڤيرق) on jõgi Malaisias, Peraki osariigis. See on Pahangi jõe järel pikkuselt teine jõgi Malaka poolsaarel. Jõe kaldal asuvad mitmed linnad, sealhulgas Kuala Kangsar. Enamik tänase Peraki osariigi asulaid asus jõe ääres kuni 19. sajandini, mil tinamaardlate avastamise tõi kaasa elanikkonna paiknemise kaugemale sisemaale, eelkõige Ipohi. Jõe ääres asuvas Lenggongi orus paiknevad neli arheoloogiamälestist, mis on arvatud UNESCO maailmapärandi nimistusse kui Lenggongi oru arheoloogiapärand. Jõele on rajatud mitu hüdroelektrijaama. Neist suurim on Temenggori hüdroelektrijaam võimsusega 87 MW, mille rajamiseks moodustati jõele Temenggori järv.
Teema: Kirjanikud
Bagrat Šinkuba (abhaasi Баграҭ Шьынқәба; vene Баграт Васильевич Шинкуба; 12. mai 1917 – 24. veebruar 2004 Suhhumi) oli abhaasi kirjanik, ajaloolane, keeleteadlane ja poliitik. Ta uuris abhaaside, adõgeede ja ubõhhide ajalugu ja keeli. 1958–1978 oli ta Abhaasi ANSV Ülemnõukogu Presiidiumi esimees. Eesti keeles on 1982. aastal ilmunud Bagrat Šinkuba romaan "Viimane lahkunuist", kus kujutatakse väljasurnud ubõhhi rahva saatust 19. sajandil.
Teema: Jõed
Omolon on jõgi Aasias, Kolõma jõe pikim ja parempoolne lisajõgi. Jõe pikkus on 1150 km, valgla suurus 118 600 km². Vooluhulk suudmes on 700 m³/s. Omolon algab Kolõma mägismaalt vähem kui 100 km kaugusel Ohhoota merest. Ta voolab ülemjooksul kirdesse, seejärel valdavalt põhja. Temasse suubuvad parempoolsed lisajõed Kegali ja Molongda. Molongda suudmes asub Omoloni asula ja sellest kohast allavoolu keskjooksul voolab Omolon tükk aega Tšuktšimaa piirijõena. Vasakult suubub temasse Kedon. Alamjooksul voolab Omolon Tšuktšimaal. Paremalt ulatub jõeni Oloi ahelik ja pisut enne seda suubub Omoloni paremalt Oloi jõgi. Vasakule kaldale jääb Jukagiiri kiltmaa. Pisut enne Kolõmasse suubumist ületab Omolon Jakuutia piiri. Omoloni suue asub 125 km kaugusel Põhja-Jäämerest. Omolon on lume- ja vihmatoiteline, laevatatav 600 km kaugusele suudmest. Ta jäätub oktoobris ja vabaneb jääkattest mai lõpus – juuni alguses. Ülemjooksul voolab Omolon mägitundras, keskjooksul taigas ja alamjooksul tundras. Alamjooksul on pinnases igikelts, mis ei võimalda puude kasvamist. Seal kasvavad samblikud, sammaltaimed, sõnajalgtaimed ja põõsad.
Teema: Meditsiin
Fistul (ladina fistula 'toru'; 'vile'; 'pilliroog'; 'veetoru') ehk uuris on patoloogiline kitsas kanal, mis ühendab kahte õõnt või haiguskollet kehapinnaga või mõne teise elundiga.
Teema: Mäed
Xueshan (Xuě Shān; 雪山 'lumemägi') on mägi Taiwanil Keskmäestiku põhjaosas Xueshani ahelikus Taichungi linna idaosas paikneva Hepingi valla ja Miaoli maakonna kaguosas paikneva Hepingi valla piiril Shei-Pa rahvuspargis, saare kõrguselt teine tipp (3886 m). Geograafilised koordinaadid on 24°23′10″ N, 121°13′50″ E. Kuni 20. sajandi alguseni tunti mäge läänes Mount Sylvia nime all. Jaapanlased andsid talle 1923 oma võimu ajal Taiwanil nimeks Tsugitakayama (次高山 'kõrguselt teine mägi'), sest ta oli samuti Taiwanil asuva Yu Shani järel tollase Jaapani võimuala kõrguselt teine mägi.
Teema: Linnud
Kaaka (Nestor meridionalis) ehk kaakapapagoi on papagoiliste hulka kuuluv Uus-Meremaa metsade linnuliik. Kaaka pesitseb peamiselt puuõõntes, kuhu närilised ronides hõlpsasti ligi pääsevad. Liigi arvukuse kiire kahanemise tõttu on lind märgitud ohualtiks liigiks. Peamisteks vaenlasteks on kärp ja rebaskuusu.
Teema: Filmid
Ajakirja Time 100 parimat filmi läbi aegade avaldati ajakirja Time poolt 2005. aastal. Nimekirja arvati filme, mis olid esilinastunud alates 3. märtsist 1923 (ehk päevast, mil ilmus Time'i esimene number) kuni 2005. aasta alguseni. Nimekirja koostasid kriitikud Richard Schickel ja Richard Corliss ning avaldatud nimekiri osutus Internetis väga populaarseks, kogudes juba ainuüksi esimese nädala jooksul 7,8 miljonit külastuskorda.
Teema: Poliitikud
Txillardegi (õieti José Luis Álvarez Enparantza; 27. september 1929 Donostia – 14. jaanuar 2012 Donostia) oli baski keeleteadlane, poliitik ja kirjanik. Ta kasutas ka pseudonüüme Larresoro, Igara ja Usako.
Teema: Kirjanikud
Bardesanes (154–222) oli teadaolevalt üks esimesi süüriakeelseid kirjanikke Edessas. Bardesanes oli ristiusku pöördunud, aga ta rõhutas inimese vabadust nii tungivalt, et see oli hiljem ortodoksseks saanud ristiusule vastuvõetamatu. Eesti keeles on temalt ilmunud "Arutlus tahtevabadusest" (Akadeemia nr. 4, 2007).
Teema: Mäed
Bobotov Kuk on mäetipp Durmitoris Montenegros, mille kõrgus on 2522 m. Seda peeti Montenegro kõrgeimaks mäeks, kuid uuemate andmete järgi on kolm tippu Albaania piiri lähedal veel kõrgemad.
Teema: Jalgpall
FIFA edetabel (FIFA/Coca-Cola World Ranking) on rahvusvahelise jalgpalliliidu FIFA edetabel, mis moodustatakse jalgpalli meeste A-koondiste alusel. Edetabelit peetakse 1993. aasta jaanuarist. FIFA muutis 2006. aasta MM-i järel tabeli koostamise reegleid ja esimene uuel moel esitatud edetabel avaldati 12. juulil 2006. Edetabeli punktid sõltuvad kõik A-koondiste viimase nelja aasta jooksul mängitud mängudest, kuid nii, et varem mängitud mängude väärtus langeb aja jooksul (100%, 50%, 30%, 20%). Kõikidest mängudest saadavaid punkte mõjutab mängu lõpptulemus (võit, viik või kaotus), mängu tähtsus, vastase koht sel ajal edetabelis, meeskonna piirkondlik tase ja aasta jooksul mängitud mängude arv. Väravate arv ja kodumängu eelis ei määra uute reeglite puhul midagi.
Teema: Kirjanikud
Paul Ahyi (15. jaanuar 1930 Abomey – 4. jaanuar 2010 Lomé) oli Togo kunstnik, kirjanik ja pedagoog. Ta omandas kunstialase hariduse Lyonis ja Pariisis. Paul Ahyi tegeles nii maalikunsti (pastellmaali), skulptuuri, keraamika, disaini kui ka metallikunstiga. Ta lõi palju massiivseid monumentaalskulptuure, mille puhul kasutas materjalina sageli puitu, kuid ka marmorit, metalli (eelkõige messingit), betooni ja keraamilisi materjale. Puitesemete kujundamisel viljeles ta palju põletustehnikat. Ta valmistas ka reljeefe ja mosaiike. Ta valmistas ka ehteid ja tarbeesemeid. Paul Ahyi kujundas 1960. aastal äsja iseseisvunud Togo riigilipu. Ta osales ka Togo iseseisvusmonumendi tegemisel. Tema valmistatud skulptuure leidub mitmel pool Aafrikas, New Yorgis, Pariisis, Kanadas, Lõuna-Koreas, Itaalias, Vatikanis ja Jaapanis jm. Paul Ahyi kirjutas ka luuletusi, mis ilmusid näiteks luulekogus "Togo, mon cœur saigne". Ta kirjutas teadus- ja aimeraamatuid ka kunstist ja Aafrika rahvapärandist. Ta õpetas paljudes Aafrika maades kunsti ja arhitektuuri. 2009. aastal nimetas UNESCO Paul Ahyi oma rahusaadikuks (UNESCO Artist for Peace).
Teema: Meditsiin
Insult ehk ajurabandus ehk apopleksia (ladina keeles insultus) on inimestel ja paljudel teistel kesknärvisüsteemiga loomadel esineda võiv äge, lokaalsete neuroloogiliste võõrutusnähtudega ja/või üldsümptomitega kulgev aju kahjustust väljendav sündroom, mis kestab üle 24 tunni. Insult ei ole omaette haigus, vaid aju verevarustuse häirete tagajärjel tekkinud sümptomite kompleks. Insuldil eristatakse kolme alaliiki: ajusisene ehk intratserebraalne hemorraagia (AH); isheemiline insult ehk ajuinfarkt (AI); subarahnoidaalne hemorraagia (SAH). Insuldi sümptomid Insuldi hoiatussümptomid on järsk seletamatu tuimus või „sipelgate jooksmise” tunne ühes kehapooles, järsku tekkinud tugev peavalu, nägemishäire, rääkimise raskus või kõnes takerdumine, äkki tekkinud kohmakus või liikumatus. Mõnikord eelneb insuldile mini-insult, millel on samasugused nähud, kuid mis kestab lühikest aega (mõnest minutist paari tunnini). Meditsiinikeeles nimetatakse seda transitoorseks isheemiliseks atakiks (TIA). Kui Te tunnete nimetatud hoiatussümptomeid, siis pöörduge esimesel võimalusel arsti poole. Tehke seda ka siis, kui Teil on need sümptomid juba möödunud. Järgnev tabel näitab, millise tõenäosusega tekib inimesel transitoorse isheemilise ataki ehk mini-insuldi järel insult. Kui inimesel on juba insult olnud, siis selle kordumise tõenäosus on järgmine.
Teema: Mäed
Yding Skovhøj on Taani kõrgeim maismaapunkt (172,52 m), kuid see on inimtegevuse tagajärjel tekkinud. Looduslik kõrgeim punkt on Møllehøj. Yding Skovhøj asub Kesk-Jüütimaa piirkonnas Horsensi vallas. Ydingi metsas asub kolm mullast kuhjatud küngast, mis on pronksiaegsed matmispaigad. Ilma nendeta oleks paik 170,77 m kõrgune. Sõna høj (vanapõhja sõnast haugr) paiga nimes viitab künkale.
Teema: Linnud
Austraalia sebra-amadiin (Taeniopygia castanotis, varem ka Taeniopygia guttata castanotis) on amadiinlaste sugukonda kuuluv linnuliik. Neid kasutatakse tihti teaduskatsetes, et uurida lindude lauluõpet ning sellega seotud neurobioloogilisi ja geneetilisi aspekte. Arvestades vastava teaduskirjanduse mahukust, hinnatakse liiki tehistingimustes peetud laululindudest enimuuritumaks. Siiski on vähe teada nende laulmisest looduses. Samuti on nad populaarsed lemmiklinnud. Euroopas on neid peetud vähemalt 1850. aastatest, ilmselt mõnevõrra varemgi. Tegu on levinuimaga Austraalia amadiiniliikidest. Liik esineb ka aborigeenide rahvajuttudes ja -kommetes.
Teema: Filmid
"Avatar" on 2009. aasta Ameerika Ühendriikide ulmefilm, mille režissöör on James Cameron. "Avatar" on torrentfreak.com-i andmetel maailma enim illegaalselt allalaaditud film. Näiteks 2010. aastal laaditi seda alla 16,6 miljonit korda.
Teema: Mäed
Pico Simón Bolívar on mägi Colombias Sierra Nevada de Santa Marta mäeahelikus, üks kahest Colombia kõrgemast mäetipust. See on nimetatud Simón Bolívari järgi, kes oli Hispaania vastu peetud Ameerika vabadusvõitluse üks juhte. Pico Simón Bolívari ja sellest 680 m kaugusele jääva Pico Cristóbal Coloni kõrgus on 5730 m. 1939. aastal tõusid esimestena mäe tippu W. Wood, A. Bakerwell ja E. Praolini.
Teema: Poliitikud
Gustav Reinhold Georg von Rennenkampff (2/13. september 1784 Helme mõis, Liivimaa – 6. veebruar 1869 Bocardi mõis Helme lähedal) oli Eesti baltisaksa poliitik ja majandusteadlane.
Teema: Jõed
Kulu on Aasias Venemaa Habarovski krais ja Magadani oblastis olev jõgi. Jõgi algab Suntar-Hajata ahelikust. Ta voolab mägijõena algul itta, siis ületab Habarovski ja Magadani oblasti piiri ning voolab kagusse, edasi natuke kirdesse ja lõpuks tükk maad põhja. Ta teeb suure poolkaare ümber 2155 m kõrguse Hatani mäe. Kulu ühinemisel Ajan-Jurjahhiga moodustub Kolõma jõgi. Jõgi on 384 km pikk ja tema valgla on 15 600 km² suur. Jõe suue on vähem kui 545 m kõrgusel merepinnast. Kolõma voolab sealt kuni mereni 2129 km.
Teema: Poliitikud
Parun Robert Gottlieb von Rosen (vene Роман Романович фон Розен; 24. detsember 1790 Sõtke – 22. veebruar 1867) oli baltisaksa päritolu Venemaa riigitegelane. Ta oli leitnant, riiginõunik, Eestimaa kubermangu asekuberner 20. juulist 1852 kuni 12. detsembrini 1858 ja tõeline riiginõunik.
Teema: Jõed
Adobe Creek [əˈdəʊ.bi kriːk] ('Adobe oja') on oja Ameerika Ühendriikides Californias Santa Clara maakonnas. Ülemjooksul on oja kandnud varem nimesid Arroyo San Antonio (San Antonio Creek) ja Doby Creek ning alamjooksul nime Arroyo de las Yeguas (Yeguas Creek). Oja järgi on saanud nime Adobe Systems.
Teema: Poliitikud
Manuel Castells (sündinud 9. veebruaril 1942) on Hispaania sotsioloog, kes on tegelenud peamiselt linnasotsioloogia, infoühiskonna ja kommunikatsiooniteooriaga. Castells sündis 1942. aastal Albacete provintsis Hellíni väikelinnas. Ta lõpetas keskkooli Barcelonas ning astus 16-aastaselt Barcelona ülikooli, kus õppis õigusteadust ja majandust. Osales Franco vastases üliõpilasliikumises ning oli sunnitud pärast kolmeaastast õppimist (kursus kestis 5 aastat) poliitilise pagulasena (arreteerimist ja piinamist vältides) Pariisi minema. Ta õpetas aastatel 1967–1979 Pariisi ülikoolis, algul Nanterre'is ning 1970. aastast õppeasutuses École des hautes études en sciences sociales. Valiti 1979 sotsioloogia professoriks ja linna- ja regionaalse planeerimise professoriks California ülikoolis Berkeleys. Sai 2001. aastal ka uurimisprofessoriks Kataloonia Vabas Ülikoolis Barcelonas. Castells keskendus algul uue linnasotsioloogia arendamisele, pannes erilist rõhku sotsiaalsete liikumiste rollile linnamaastiku teisendamisel üle maailma. Hiljem tema uurimisala laienes, kulmineerides triloogias "Information Age" ("Infoajastu"; 1996–1998). Castells vaatleb kolme põhimõõdet: tootmist, võimu ja kogemust. Sotsiaalse dünaamika allikateks, mis on üksteisele taandumatud, on majanduse organisatsioon, riigi ja selle institutsioonide organisatsioon ning nende viiside organisatsioon, kuidas inimesed oma elus kollektiivse tegevuse läbi tähendust toodavad. Triloogias ta väidab, et "meie ühiskonnad struktureeruvad üha enam Võrgu ja Mina bipolaarse opositsiooni ümber" (1996, lk 3). Võrk tähendab uusi, võrgustatud organisatsioonivorme; Mina tähendab mitmesuguseid praktikaid, mille abil inimesed püüavad taaskinnitada identiteeti ja tähendust kiire muutumise maastikul. Manuel Castells on kirjutanud üle 20 raamatu.
Teema: Jalgpall
FIFA 100 on nimekiri legendaarse Brasiilia jalgpalluri Pelé valitud parimatest elavatest jalgpalluritest. Nimekiri avaldati 4. märtsil 2004 Londonis FIFA 100. aastapäeva tseremoonial. Arv 100 tähendab 100. tegevusaastat, nimekirjas on aga 125 jalgpallurit. Algul paluti Pelél valida 100 inimest: 50 tegutsevat ja 50 endist jalgpallurit, kuid tema jaoks oli liiga raske nimetada vaid 50 endist mängijat. Seega valis ta 50 nimekirja koostamise ajal mängivat ja 75 karjääri lõpetanud jalgpallurit: 123 mees- ja 2 naissportlast.
Teema: Meditsiin
Lesioon (ladina keeles laesio) ehk vigastus ehk kahjustus ehk häire ehk kõrvalekalle on elundi ehituse või talitluse haiguslikuks peetav muutus. Lesioone võib esineda peaaegu kõikides anatoomilistes struktuurides, vastavalt sellele nimetatakse neid maksa lesioonideks, tüümuse lesioonideks, kopsu lesioonideks, emakakaela lesioonideks jne. Vahel nimetatakse lesiooni ka koldeks. Lesioon võib olla kas väliste tegurite toimel tekkinud või sisekeskkonda pääsedes (operatsioon), seda kuvades (röntgenipilt) või uurides (biopsia) ilmsiks tulnud muutus. Eri meditsiinierialade spetsialistide jaoks on mõistel erinevad kirjeldused (dermatoloogias võidakse lesioonidena käsitleda nahal esinevaid lööbeid jm). Meditsiinitöötajate jaoks võivad lesioonid olla haiguslike seisundite tunnusteks, mille alusel saab esmaabi osutada ja/või diagnoosi kodeerida.
Teema: Kirjanikud
Ditleb von Alnpeke olevat olnud 13. sajandil elanud ordukirjutaja. Isiku tegelik eksistents pole väljaspool kahtlust, on avaldatud seisukohti, et ta on genealoogia rikastamiseks välja mõeldud kroonik. Vanema kirjanduse järgi olevat ta kirjutanud "Liivimaa vanema riimkroonika". Hilisemad uuringud on selgitanud Ditleb von Alnpeke väljamõtlejaks Lvovi bürgermeistri Johan Alnpechi, kes 1625. aastal selle nime endale kuulunud Liivimaa vanema riimkroonika ärakirjale kirjutas.
Teema: Meditsiin
Faagiteraapiat kasutatakse bakterihaiguste raviks. Faagiteraapias kasutatakse bakterite vastased viirused bakteriofaage, mis nakatavad ainult kindlat bakterite liiki. Enim uuritud alternatiivideks antibiootikumiravile on faagiteraapia ja antimikroobsed peptiidid. Faagiteraapia ravimeetodit peetakse alternatiiviks antibiootikumiravile, kuna bakteriofaagid on inimorganismi jaoks ohutud ning põhjustavad vähem kõrvaltoimeid võrreldes antibiootikumidega. Bakteriofaagid hävitavad baktereid ja sünteesivad selle käigus uusi faage. Faage esineb nii inimese mikrobiootas kui ka looduses, hoides bakterite populatsiooni kontrolli all. Faagiteraapiat on katsetatud ka inimeste ravis ning saadud on häid ravitulemusi. Euroopa Liidus pole faagiteraapia kasutamine reguleeritud, kuid Gruusias, Poolas ja Venemaal kasutatakse faagiteraapiat edukalt. Siiski läheb veel faagiteraapia laialdase kasutusele võtmisega aega, kuna täpsete haigust põhjustavate bakterite määramine on keerukas
Teema: Poliitikud
Bernhard Georg Behm (22. märts 1864 Vigala vald Läänemaa – 26. august 1923 Kuressaare Saare maakond) oli Kuressaare linnapea aastatel 1913–1914. Bernhard Georg Behm sündis 1864. aastal Vigala vallas Läänemaal. B. G. Behm tegutses õllepruulikoja kaasomanikuna Kuressaares ning oli valitud linnanõunikuks ja Kuressaare Linnavolikogu liikmeks. Bernhard Georg Behm oli 13. märtsist 1913. aastal kuni 5. veebruarini 1914. aastal Kuressaare linnapea. Bernhard Georg Behm suri 26. augustil 1923 Kuressaares.
Teema: Jõed
Gila on jõgi Põhja-Ameerikas. Algab Kaljumägedest. Voolab valdavalt läände, ülemjooksul kanjoneis, alamjooksul läbi Gila kõrbe. Suubub vasakult Coloradosse. Pikkus 1044 km.
Teema: Mäed
Broad Peak (ka K3 ning Phalchen Kangri; urdu keeles بروڈ پیک; , hiina keeles 布洛阿特 峰) on mägi Aasias Karakoramis. Paikneb K2 ja Gasherbrum I (K5) vahel. Mäe peatipu kõrgus on 8051 meetrit. Maailmas kõrguselt 12. mäetipp, Pakistanis kõrguselt 4. mäetipp. Mäel on viis tippu: Broad Peak (8051 m), Rocky Summit (8028 m), Broad Peak Central (8011 m), Broad Peak North (7490 m) ja Kharut Kangri (6942 m).
Teema: Jõed
Ussa (vene Уса, komi Усва) on jõgi Euroopas. Algab Polaar-Uurali loodenõlvult. Tasandikule laskunud, voolab valdavalt edelasse. Suubub paremalt Petšorasse. Pikkus 656 km.
Teema: Kirjanikud
Alain Mabanckou (sündinud 24. veebruaril 1966 Pointe-Noire'is) on Kongo Vabariigi kirjanik, ajakirjanik ja luuletaja, ta kirjutab prantsuse keeles. Lisaks on ta kirjanduse professor California Ülikoolis Los Angeleses. Ta sündis aastal 1966 Pointe-Noire'is, kus veetis ka lapsepõlve. Pointe-Noire'is lõpetas ta bakalaureusena Karl Marxi lütseumi. Seejärel õppis ta aastani 1988 õigusteadust Brazzaville'is Marien Ngouabi Ülikoolis. Aastatel 1989–1993 õppis ta õigusteadust Paris Dauphine Ülikoolis. Tema raamatutest on eesti keeles ilmunud aastal 2019 Loomingu Raamatukogus "Katkine Klaas" (originaalis Verre cassé, ilmunud aastal 2005 Pariisis).
Teema: Jalgpall
UEFA kõrgliigaklubide loend loetleb Euroopa jalgpalliliidu UEFA liikmete kõrgliigasse kuuluvaid klubisid. Euroopa riikidest ei kuulu nimekirja Monaco ja Vatikan. Inglismaa, Põhja-Iirimaa, Šotimaa ja Wales on jalgpalliajaloo traditsioonide kohaselt sõltumatud, samuti on omaette Taanile kuuluvad Fääri saared. Ainsa UEFA liikmena puudub oma kõrgliiga Liechtensteinil, mis korraldab aga riigi karikavõistlusi. Meistrid on toodud esile paksus kirjas. Mõne UEFA liikme tippklubid ei mängi oma kodumaal, vaid osalevad naaberriigi liigasüsteemis.
Teema: Linnud
Meenäiturlased (Indicatoridae) on lindude sugukond rähniliste seltsis. Nad on levinud Vana Maailma troopilises vööndis, põhiliselt Aafrikas ja Lõuna-Aasias.
Teema: Mäed
Kuluse hiiemägi (ka Hiiemumuga mägi) on hiiemägi Lääne maakonnas Lääne-Nigula vallas Kuluse külas endisaegse Jaagu talu maal. Hiiemägi kasutati arvatavasti kesk- ja uusajal.
Teema: Filmid
"Mina olin siin. Esimene arest" on Ilmar Raagi ja René Vilbre film, mis on tehtud Sass Henno samanimelise romaani põhjal. 2008. aasta jooksul kogus film Eesti kinodes 46 561 vaatajat.
Teema: Jalgpall
B36 Tórshavn (fääri keeles Bóltfelagið 1936 Tórshavn) on Fääri saarte jalgpalliklubi, mis tegutseb Tórshavnis. See mängib Fääri saarte kõrgliigas Betrideildin. Klubi on asutatud 1936. aastal. B36 Tórshavn on tulnud Fääri saarte meistriks 11 korda, viimati 2015. aastal. Sellega on see Havnar Bóltfelagi ja Klaksvíkar Ítróttarfelagi järel Fääri saarte kolmas edukaim klubi. B36 Tórshavn on korduvalt osalenud Euroopa klubide võistlustel. Parim tulemus on saavutatud hooajal 2020/21, mil UEFA Euroopa Liiga eelringides alistati Gibraltari klubi St Joseph's, Eesti klubi FCI Levadia ja Walesi klubi The New Saints ning jõuti lõpuks kolmandasse ringi, kus kaotati Bulgaaria klubile Sofia CSKA-le 1:3. See oli üldse esimene kord, kui Fääri saarte klubi läbis UEFA jalgpalli võistlustel kolm ringi. Klubi kodustaadion on Gundadalur, mis mahutab 5000 pealtvaatajat. Seda jagatakse Havnar Bóltfelagiga.
Teema: Jalgpall
Viktor Kassai (sündinud 10. septembril 1975 Tatabányas) on Ungari endine jalgpallikohtunik. 2003. aastast oli ta FIFA rahvusvahelise kategooria kohtunik. Kassai vilistatud esimene rahvuskoondiste vaheline mäng toimus 18. augustil 2004 Bratislavas, kus Slovakkia kohtus Luksemburgi jalgpallikoondisega 2006. aasta MM-i kvalifikatsioonis. FIFA nimetas Viktor Kassai üheks 15 väljakukohtunikust 2007. aasta U-20 MM-ile Kanadasse. Seal vilistas ta kolme kohtumist. Teises alagrupivoorus vilistas ta 3. juulil Brasiilia ja Lõuna-Korea jalgpallikoondise mängu. Brasiilia oli esimese mängu kaotanud, läks siin 3:0 ette, kuid viimase 10 minutiga lõi Lõuna-Korea kaks väravat tagasi. Kaarte keegi ei saanud. Viimases alagrupivoorus 6. juulil vilistas ta Argentina ja Korea RDV jalgpallikoondise mängu. Põhja-Korea vajas võitu, aga Argentina võitis 1:0 ja võitis ka alagrupi, Põhja-Korea jäi kolmandaks ja langes välja. Kumbki meeskond sai kaks kollast kaarti. 12. juulil vilistas ta kaheksandikfinaali, kus seni kõik mängud kindlalt võitnud Mehhiko jalgpallikoondis alistas ka Kongo jalgpallikoondise 3:0. Kumbki meeskond sai viis kollast kaarti ja Kongo mängis seetõttu alates 48. minutist vähemuses. 2008. aasta EM-il oli Kassai mitmes mängus neljas kohtunik. FIFA nimetas Kassai üheks 16 väljakukohtunikust 2008. aasta olümpiamängudele Pekingisse. Kassai vilistas kahte kohtumist. 10. augustil juhtis ta Argentina ja Austraalia jalgpallikoondise vahelist teise alagrupivooru mängu, mille Argentina võitis 1:0. Kassai määras kaks kollast kaarti, mõlemad mängu lõpuosas Austraaliale. 23. augustil vilistas ta Argentina ja Nigeeria jalgpallikoondise vahelist olümpiafinaali, mille Argentina võitis 1:0. Kassai määras viis kollast kaarti, kõik teisel poolajal: algul kaks Nigeeriale ja siis kolm Argentinale. FIFA nimetas Kassai üheks 30 väljakukohtunikust 2010. aasta jalgpalli MM-ile, mis toimusid LAV-is. Enne seda oli ta vilistanud Bahreini ja Uus-Meremaa jalgpallikoondise vahelist lisavalikmängu, mis lõp
Teema: Filmid
Bob’s Burgers (eesti keeles Bobi burgerid) on Ameerika Ühendriikide animatsioonikomöödiasari, mis esilinastus 9. jaanuaril 2011 Foxi telekanalil. Sarja loojateks on Loren Bouchard ja Jim Dauterive. Sari keskendub Belcheri perekonnale – Bobile, Lindale, Tinale, Gene’ile ja Louise’ile – kes peavad oma hamburgerirestorani.
Teema: Kirjanikud
Alexander Steffensmeier (sündinud 1977. aastal Lippstadtis) on saksa illustraator ja lastekirjanik. Ta õppis Fachhochschule Münsteris disaini õppesuunal illustratsiooni ning hakkas juba õpingute ajal raamatuid kirjutama ja illustreerima. Alates 2003 on ta vabakutseline illustraator ja kirjanik ning elab Münsteris. Tal on ilmunud üle 30 raamatu ja neid on tõlgitud rohkem kui 20 keelde. Samuti osaleb Steffensmeier lastele mõeldud haridusliku sisuga multimeediateoste loomises. Neis tutvustatakse heliloojaid (nt Ludwig van Beethoven), teadlasi (Galileo Galilei, Charles Darwin) jt. Eesti lugejatele on tuntuim tema lehm Liselotte sari, mille esimese raamatu ilmumisest Saksamaal möödub 2026. aastal 20 aastat. Liselotte raamatute põhjal tehtud multifilme on näidatud ka ETVs.
Teema: Kirjanikud
José Bento Renato Monteiro Lobato (kirjanikunimega Monteiro Lobato; 18. aprill 1882 Taubaté – 4. juuli 1948 São Paulo) oli Brasiilia kirjanik, kes sai eriti tuntuks oma lasteraamatutega. Ta kirjutas ka täiskasvanuile ning tegutses tõlkija, ajakirjaniku ja kunstikriitikuna. Ta asutas kirjastuse Companhia Editora Nacional, mis oli üks esimesi Brasiilias.
Teema: Jõed
Jõekruiis on reisimine mööda sisemaa veeteid. Jõekruiis peatub sageli mitmes sadamas, mis jäävad marsruudi peale. Kuna paljud suur- ja väikelinnad paiknevad sageli jõgede ümbruses, peatuvad jõekruiisi laevad korduvalt väike- ja suurlinnade keskuses.
Teema: Filmid
"Bohemian Rhapsody" on 2018. aasta biograafiline draamafilm Freddie Mercuryst, Suurbritannia rokkansambli Queeni solistist. See räägib laulja elust alates ansambli moodustamisest kuni 1985. aasta ikoonilise esinemiseni "Live Aidi" kontserdil Wembley staadionil. Filmi lavastas Bryan Singer Anthony McCarteni stsenaariumi järgi ning tootsid Graham King ja Queeni mänedžer Jim Beach. Filmi peaosas Mercury rollis on Rami Malek, muudes osades Lucy Boynton, Joe Mazzello, Gwilym Lee, Ben Hardy, Aidan Gillen, Aaron McCusker, Allen Leech ja Mike Myers. Filmi valmimisele aitasid kaasa Queeni kitarrist Brian May ja trummar Roger Meddows Taylor. Filmi tootsid 20th Century Fox, Regency Enterprises, GK Films ja Queen Films. Kui "Bohemian Rhapsody" idee 2010. aastal välja kuulutati, pidi selles peaosa mängima Sacha Baron Cohen. Pärast Baron Coheni ja režissööride vahel tekkinud loominguliste seisukohtade erinevusi 2013. aastal vaibus projekt mitmeks aastaks, kuni 2016. aastal leiti peaossa Malek. Bryan Singer lavastas enamiku põhistseenidest, mille võtted algasid 2017. aasta septembris. Sama aasta detsembris Singer vallandati, sest ta puudus pidevalt ning tal tekkis meeskonna ja näitlejatega erimeelsusi. Dexter Fletcher, kes oli alul valitud lavastama, palgati filmi lõpetama, kuigi Singer jäi kirjade poolest Directors Guild of America juhiste kohaselt ikkagi tegevprodutsendiks. Fletcher sai produtsendiks ning filmimine lõppes 2018. aasta jaanuaris. Film esilinastus 24. oktoobril 2018, Ameerikas sama aasta 2. novembril. Film sai mitmesuguseid hinnanguid: kritiseeriti Mercury seksuaalsuse kujutust ja teiste ansambliliikmete elusid, samas Maleki näitlemine ning muusikalised lõigud said palju kiita. Filmis on palju kronoloogilisi ebatäpsusi. Siiski sai linateosest piletikassale suur edu, ületades 50-miljonilist eelarvet 903 miljoni dollariga. Sellega tõusis see üle maailma kuuendaks eelarvet ületavaks 2018. aasta draama- ja biograafiliseks filmiks. "Bohemian Rhapsody" pälvis palju tunnu
Teema: Mäed
Piton de la Fournaise on vulkaan Réunioni saarel. Mäe kõrgus on 2631 meetrit. Réunioni saar on tekkelt kuuma täpi vulkanismi tulemus. Réunion on ookeaniline saar, mistõttu on saar vaid vulkaani merepinnast kõrgemale ulatuv tipp, mis moodustab vulkaani kogumahust väikse osa. Piton de la Fournaise'i tipp kerkib 2631 m kõrgusele üle merepinna. Praegu on see Réunioni saare moodustanud vulkaani ainuke aktiivselt purskav kraater. Vulkaan purskab peaaegu igal aastal, pakkudes suurejoonelisi ilutulestikega sarnanevaid vaatemänge, mida elanikud võivad ohtu kartmata imetleda. Enamasti avalduvad need Hawaii-tüüpi pursked pikkade vedela laava ojadena, mis ulatuvad mitmete kilomeetriteni. Saar kasvab laavavoolude mõjul korrapäraselt suuremaks.
Teema: Poliitikud
Jakob Johann von Patkul (20. veebruar (vkj 9. veebruar) 1757 – 15. mai (vkj 3. mai) 1811 Ääsmäe mõis) oli baltisaksa poliitik. Jakob Johann von Patkul sündis Ämari, Rägavere ja Tohisoo mõisniku Wilhelm Rudolf von Patkuli ja Gertrude Margarethe Stael von Holsteini pojana. 1776–1777 teenis Patkul Württembergi armees. 1792–1795 oli ta Eestimaa kubermangu aadlimarssal ja hiljem 1797. aastast Eestimaa maanõunik. Talle kuulusid Ämari, Ääsmäe, Tohisoo, Rägavere ja Põriki mõis.
Teema: Linnud
Asiitilased (Philepittidae) on Madagaskaril levinud nelja liigiga värvuliste sugukond. Asiitisid on kaks hästieristuvat perekonda: Philepitta ja Neodrepanis, kummaski kaks liiki. Asiitid on väikesed, väga lühikese sabaga metsalinnud. Sugupooled on erineva sulestikuga. Isastel asiitidel on silma ümber eredavärvilised nahasagarad. Asiitid toituvad peamiselt marjadest, aga söövad ka putukaid ja teisi väikeseid selgrootuid. Asiitid perekonnast Neodrepanis toituvad ka õienektarist.
Teema: Jõed
Cuyahoga jõgi on umbes 136 km pikkune jõgi USA-s Ohio osariigi kirdeosas. See saab alguse Clevelandist umbes 56 kilomeetri kaugusel idas ja voolab edela suunas Cuyahoga Fallsi linna, kust pöörab põhja. See suubub Clevelandi juures Erie järve. Jõe alguspunktiks peetakse tema idaharu ja lääneharu (idaharu on pisut suurem) ühinemise kohta. See asub 333 m kõrgusel merepinnast, suue 176 m kõrgusel. Lähte ja suudme vahe on linnulennult ainult umbes 50 km. Jõge on laiendatud ja reguleeritud nii, et see oleks laevatatav kuni kaheksa kilomeetrit ülesvoolu. Põhiosas on jõgi siiski ainult 1–2 m sügav. Jõe nimi arvatakse tähendavat mohokite keeles 'käänuline jõgi'. Senekad nimetavad seda jõge cuyohaga, mis tähendab 'lõualuu koht'. Cuyahoga jõgi on arvatavasti olnud tuhandeid aastaid kohalike indiaanlaste kaubatee. Esimesed asunikud pidasid kiirevoolulist jõge laevasõiduks sobimatuks, kuid seda kasutati Ohio ja Erie kanali ehitamise juures 1827. aastal. Ohio kirdeosas arenes 19. sajandil kiiresti tööstus. Paljud tööstusettevõtted suunasid oma heitveed otse jõkke, mistõttu tekkisid jõel tulekahjud (esimese kohta pärinevad andmed 1868. aastast). Viimane tulekahju toimus 1969. aastal, mil naftareostusest põlema läinud jõgi kahjustas kahte raudteesilda. See pälvis rohkelt tähelepanu. Tänapäeval on jõge märgatavalt puhastatud. 1974. aastal loodi Akroni ja Clevelandi vahele jõe orgu Cuyahoga Valley rahvuspark. Rahvuspargi alal on palju ajaloolisi hooneid, sest seda läbis 19. sajandil raudteeliin.
Teema: Jõed
Tobol (vene keeles Тобол, kasahhi keeles Тобыл) on Irtõši vasakpoolne lisajõgi. Toboli pikkus on 1591 km ja valgala 426 000 km². Tobol algab Taga-Uurali platoolt Kasahstani ja Venemaa piirilt kahe ajutise jõe Bozbie ja Kairaktõ ühinemiskohalt. Bozbie algab põhja poolt Kasahstanist Kostanaj oblastist ja voolab kagusse. Kairaktõ algab lõuna poolt Venemaalt Orenburgi oblastist ja voolab kirdesse. Alguses voolab Tobol piirijõena itta. Pärast Akkarga läbimist pöördub ta põhja ja kulgeb edasi Kasahstanis Kostanaj oblastis. Ta läbib Frunze ja möödub 349 m kõrgusest Žitikara mäest ida poolt. Temasse suubub vasakult Šortandõ, seal keerab Tobol loodesse ja kohe suubub temasse vasakult Želkuar. Tobol läbib Denissovka ja pärast linna algab lääne-ida suhtes piklik Ülem-Toboli veehoidla. Pärast veehoidlat läbib jõgi Lissakovski ja Oktjabrski ning jõuab edela-kirde suunas piklikku Karatomari veehoidlasse, kuhu suubub vasakult Ajati (Ajeti) jõgi. Tobol läbib Rudnõi, Sadtšikovka, Amangeldi, oblastikeskuse Kostanaj ja selle vastas Toboli teisel kaldal oleva Zatobolski ning pöördub põhja. Pärast Nadeždinka ja Vvedenka läbimist jõuab ta taas Kasahstani ja Venemaa piirini. Seal suubub temasse piirijõgi Ui (Uj) ja Tobol pöördub itta. Piiril Kasahstani-poolsel kaldal asub Uzõnagaši asula. Tobol jõuab Torgai nõkku, kus temasse suubub suurim parempoolne lisajõgi Obagan. Suubumiskohas pöördub Tobol loodesse Kurgani oblastisse, lahkub Kasahstanist ja lakkab olemast piirijõgi. Ta läbib oblastikeskuse Kurgani ja jõuab Išimi tasandikule. Lõpuks ületab ta oblastipiiri ja jõuab Tjumeni oblastisse. Jalutorovskis suubub temasse vasakult Isseti jõgi, Jarkovos samuti vasakult Tura jõgi. Seejärel suubub temasse veel vasakult Tavda jõgi ja Tobolskis suubub Tobol ise vasakult Irtõši. Lõpuks jõuavad Toboli veed Obi kaudu Põhja-Jäämerre. Tobol toitub ülemjooksul lumesulaveest, aga mida enam allavoolu, seda enam vihmaveest. Suurvesi on ülemjooksul aprilli algusest juuni keskpaigani, alamjooksul kuni augusti
Teema: Linnud
Sirpnoklased (Ibidorhynchidae) on kurvitsaliste seltsi kuuluv lindude sugukond. Sugukonda kuulub perekond sirpnokk, mille ainus liik on sirpnokk (Ibidorhyncha struthersii).
Teema: Jõed
Volga on Euroopa pikim ja suurima vesikonnaga jõgi. Volga ülemjooks algab Valdai kõrgustikult. Sealt voolab ta itta läbi Tveri linna. Nižni Novgorodi linnas ühineb ta parempoolse lisajõe Okaga. Kaasani lähedal ühineb ta vasakpoolse lisajõe Kamaga ja pöördub lõunasse. Suubub Kaspia merre. Kanalite kaudu pääs Aasovi, Valgele ja Läänemerele. Volga vesikonnas paikneb 11 Venemaa kahekümnest suuremast linnast. Jõel paikneb terve rida hüdroelektrijaamu ning suuri veehoidlaid. Volga jõgi läbib 15 Venemaa Föderatsiooni subjekti territooriumit: Tveri oblast, Moskva oblast, Jaroslavli oblast, Kostroma oblast, Ivanovo oblast, Nižni Novgorodi oblast, Tšuvaššia, Mari El, Tatarstan, Uljanovski oblast, Samara oblast, Saratovi oblast, Volgogradi oblast, Astrahani oblast, Kalmõkkia.
Teema: Mäed
Jabal ‘Āmir on mägi Sudaanis Põhja-Dārfūris. Mäe geograafilised koordinaadid on 13° 48′ 0″ N, 23° 42′ 0″ E. Mäe kõrgus on 1016 meetrit. Jabal ‘Āmiri lähedal hukkus 2. mail 2013 hiljuti taasavatud kullakaevanduse varingus vähemalt 60 kaevurit.
Teema: Filmid
"Elavad pildid" on 2013. aastal Eesti ja Austria koostöös valminud ajalooline film, mille lavastas Hardi Volmer. Filmis mängib ligi 80 Eesti näitlejat, nende seas Ita Ever, Aarne Üksküla, Anu Lamp, Tõnu Oja, Sandra Üksküla-Uusberg, Priit Võigemast, Hendrik Toompere juunior juunior, Ain Mäeots, Marika Vaarik, Piret Kalda jt. Filmiga tähistati Eesti filmi 100 aasta juubelit. Filmi võtted algasid 5. jaanuaril 2012. Film esilinastus 21. veebruaril 2013. 2013. aastal käis Eesti kinodes filmi vaatamas 25 232 inimest.
Teema: Filmid
"Lumekuninganna" on Eesti-Norra koostöös 2010. aastal valminud film, mille on lavastanud Marko Raat. Filmi aluseks on motiiv Hans Christian Anderseni samanimelisest muinasjutust. Filmivõtted tehti peamiselt Eestis, stuudioks ehitati ümber Tallinna Külmhoone jäätisehoidla, osa stseene filmiti 2009. aasta talvel Põhja-Norras. 2010. aastal käis filmi "Lumekuninganna" Eesti kinodes vaatamas 1317 inimest.
Teema: Mäed
Jumalamägi on looduslik pühapaik Setomaal Tsätski nulga Kolossova külas. Ligikaudu 1,5 hektari suurune mägi asub Piusa jõe ürgoru läänekaldal. Mägi on kujult ümar ja selle laius on ligikaudu 70 meetrit, see madaldub piklikult kirde suunas. Kõrgendikul kasvab hõre kasesalu üksikute mändidega. Jumalamäele püstitati 2007. aastal viljakusjumal Peko kuju, mille autor on Renaldo Veeber. Ligikaudu kahe meetri kõrgune puust kuju on asetatud kandilisele maakivile. Kuju ees võib tavaliselt näha raha, küünlaid, jooke ja muid ande. Jumalamäest 200 meetrit põhja pool Vinaskioja kõrgel kaldal metsas asub Peko- ehk Müürimägi, mille kohta on vanemad inimesed on rääkinud, et seal elavat pekokesed ehk härjapõlvlased.
Teema: Meditsiin
Kollektiivne immuunsus ehk kollektiivne kaitse (ka nn. karjaimmuunsus, inglise keeles herd immunity) tekib, kui teatud protsent inimestest on viirus- või nakkushaiguse läbi põdenud või selle vastu vaktsineeritud.
Teema: Linnud
Broiler lihaks kasvatatav noorloom ehk lihakana eriti noorkana (kanabroiler). Kanabroileriks loetakse 6–8 nädalastvõi kuni 10-nädalast noorlindu, kes 7–8-nädalaselt kaalub tavaliselt 1,8–2,0 kg ja kulutab 1 kg juurdekasvu saamiseks 2,0–2,5 kg segajõusööta.
Teema: Filmid
"Parim hotell terves Indias" (inglise keeles "The Best Exotic Marigold Hotel") on Suurbritannia filmilavastaja John Maddeni 2011. aastal valminud draamakomöödia, mis põhineb Deborah Moggachi romaanil "These Foolish Things". 2015. aastal valmis filmi järg "Teine parim hotell terves Indias".
Teema: Linnud
Kaasuarlased (Casuariidae) on jaanalinnuliste seltsi kuuluv sugukond lennuvõimetuid linde. Sugukonda kuulub kaks perekonda: Casuarius (kaasuar) ja Dromaius (emu). Kaasuar on Põhja-Austraalias ja Uus-Guineas elutsevate suurte lennuvõimetute lindude perekond; 3 liiki: kääbuskaasuar, põhjakaasuar ja kiiverkaasuar. Emu on Austraalias elutsev lindude perekond, kuhu kuulub üks tänapäevani säilinud liik: emu. Kaasuarlaste süstemaatika osas ei olda üksmeelel.
Teema: Linnud
Tallegg (varasema nimega Tallinna Linnuvabrik) on Harju maakonnas tegutsev Eesti linnukasvatusettevõte. Ettevõttel on Eestis kuus broilerifarmi, mis asuvad enamuses Tallinna lähiümbruses. Tallegg kuulub Põhjamaade kontserni HKScan läbi AS HKScan Estonia, mille alla kuulub ka AS Rakvere Lihakombinaat. 2022. aasta lõpul teatas ettevõte, et müüb oma Eesti, Läti ja Leedu ärid Maag Grupile. Ettevõte kasvatas 2010. aastal 9,6 miljonit broilerit, tootis 74 miljonit muna ning müüs 20,1 miljonit kilogrammi linnuliha ja valmistooteid. Firma 2010. aasta käive oli 44 miljonit eurot. Talleggis töötas 485 inimest.
Teema: Jalgpall
Annika on iga-aastane auhind, mis antakse Eesti Jalgpalliajakirjanike Klubi hääletuse tulemusena Eesti naiste jalgpallikoondise mängijale ilusaima koondisevärava löömise eest. Auhind nimi tuleneb Annika Tammela talendist inspireerituna ja kannab tema nime.
Teema: Jalgpall
Madagaskari jalgpallikoondis on Madagaskari rahvuskoondis jalgpallis. 2018. aastal kvalifitseerus meeskond esimest korda Aafrika rahvaste karikavõistlustele.
Teema: Mäed
Halti (soome; põhjasaami Háldi) on tundrute rühm ja saami looduslik pühapaik Skandinaavia mägedes. Kõrgus kuni 1365 meetrit. Soome piiridesse jääva Halditšohkka rindel on kõrgusel 1324 meetrit Soome kõrgeim punkt.
Teema: Filmid
"Minu venna tüdruksõber" (eesti keelde on pealkirja tõlgitud ka "Päris Dan" ja "Dan päriselus"; inglise "Dan in Real Life") on 2007. aasta koomiline draamafilm. Filmi lavastas Peter Hedges ning peaosades mängivad Steve Carell ja Juliette Binoche.
Teema: Jalgpall
Pakistani jalgpallikoondis on Pakistani rahvuskoondis jalgpallis. Pakistan ei ole kunagi jõudnud maailmameistrivõistluste finaalturniirile, kuid on neljal korral võitnud Lõuna-Aasia mängud: aastatel 1989, 1991, 2004 ja 2006.
Teema: Jalgpall
Zimbabwe jalgpallikoondis on Zimbabwe rahvuskoondis jalgpallis. Zimbabwe pole kunagi jalgpalli maailmameistrivõistlustel osalenud. Neljal korral on osaletud Aafrika rahvaste karikavõistlustel, kuid seni pole kordagi alagrupiturniirist edasi pääsetud.
Teema: Meditsiin
Siin on loetletud meditsiini ja farmaatsia mõisteid. Ülevaatlikkuse huvides on siit välja jäetud vähem tähtsad anatoomia mõistete loendis, füsioloogia mõistete loendis, bioloogia mõistete loendis ja mikrobioloogia mõistete loendis esinevaid mõisted. Psühhiaatria mõisted on kantud ka Psühhiaatria mõistete loendisse. Eesti haiglad on kantud Eesti haiglate loendisse.
Teema: Filmid
"Karupoeg Puhh" on Nõukogude Liidus 1969. aastal valminud animafilm. Filmi režissöör on Fjodor Hitruk ja tootja Sojuzmultfilm. Film põhineb Alan Milne'i lugudel. Sellest sai Fjodor Hitruki lavastatud kolmest filmist koosneva Karupoeg Puhhi tsükli esimene film.
Teema: Kirjanikud
Maja Helene Lunde (sündinud 30. juulil 1975 Oslos) on norra kirjanik. Ta on oma põlvkonna kõige menukam norra kirjanik, kelle teoseid on tõlgitud 40 keelde. 2025. aasta alguse seisuga on temalt ilmunud 21 raamatut, mida on ostetud kogu maailmas üle 4 miljoni eksemplari. Ta on pälvinud rahvusvahelise tuntuse eeskätt ulmežanri kuuluvate keskkonnateemaliste hoiatusromaanidega ("Mesilaste ajalugu" jt), aga on ka tunnustatud lastekirjanik ja stsenarist.
Teema: Poliitikud
Larissa Jossifovna Bogoraz-Bruhman (Лариса Иосифовна Богораз; 8. august 1929 Harkiv – 6. aprill 2004 Moskva) oli Vene õiguskaitsja (Nõukogude Liidu dissident) ja keeleteadlane. Tema vanemad olid partei- ja nõukogude töötajad, NLKP liikmed. 1936. aastal arreteeriti Larissa Bogorazi isa süüdistatuna trotskistlikus tegevuses. Lõpetas 1950. aastal Harkivi ülikooli filoloogiateaduskonna ning abiellus samal aastal Juli Danieliga ja asus elama Moskvasse. 1950–1961 töötas ta kooli vene keele õpetajana Kaluga oblastis ning seejärel Moskvas. 1961–1964 õppis NSV Liidu Teaduste Akadeemia Vene Keele Instituudi matemaatilise ja strukturaallingvistika sektoris aspirantuuris. Lõpetas aspirantuuri strukturaalllingvistika erialal, tegeldes fonoloogiaga. 1964–1965 elas Novosibirskis ning õpetas Novosibirski ülikooli filoloogiateaduskonnas üldlingvistikat. 1965 kaitses filoloogiakandidaadi kraadi. (1978. aastal võttis Kõrgem Atestatsioonikomisjon (VAK) temalt kandidaadikraadi ära, kuid 1990. aastal andis kraadi jälle tagasi.) Larissa Bogoraz teadis oma abikaasa Juli Danieli ja Andrei Sinjavski "põrandaalusest" kirjanduslikust tegevusest. 1965. aastal nad arreteeriti. Bogoraz kirjutas Nõukogude Liidu peaprokurörile kirja Andrei Sinjavski ja Juli Danieli arreteerimise vastu. Ta aitas koos Sinjavski abikaasa Maria Rozanovaga kaasa avaliku arvamuse pöördumisele arreteeritud kirjanike kasuks. Sinjavski ja Danieli protsessist sai alguse paljude õiguskaitsjate, sealhulgas Bogorazi enda tegevus. 1966 ja 1967 käis Larissa Bogoraz regulaarselt Mordva poliitvangide laagrites abikaasaga kohtumas ning tutvus seal teiste poliitvangide sugulastega. Ta tutvustas neid Moskva liberaalse intelligentsi ringkondades. Tema korterist sai vahepeatus Mordvasse sõitvatele poliitvangide sugulastele ning laagrist naasvatele poliitvangidele. Ta kirjutas pöördumisi ja avalikke kirju, millega ta tõi esimest korda avalikkusse teadvusse poliitvangide probleemi. Pärast üht sellist pöördumist ütles Danieli perekonnaga t
Teema: Jalgpall
Howard Melton Webb (sündinud 14. juulil 1971 Rotherhamis) on endine Inglismaa jalgpallikohtunik, kes peamiselt vilistas Inglismaa Premier League'i mänge. 2005. aastast on ta FIFA rahvusvahelise kategooria kohtunik. 2014. aastal lõpetas ta kohtunikukarjääri. Webb on Briti impeeriumi ordu liige (MBE). Howard Webb on esimene kohtunik, kes sama aasta jooksul vilistas nii UEFA Meistrite Liiga kui ka jalgpalli maailmameistrivõistluste finaali.
Teema: Mäed
Rysy (poola ja slovaki) on mägi Euroopas Tatra mägedes Poola ja Slovakkia piiril. Kolmest tipust loodepoolseim kõrgusega 2499 meetrit on Poola kõrgeim tipp. Keskmine veidi kõrgem tipp (2503 m) ja kagupoolne (2473 m) jäävad Poola piiridest välja. Slovakkia ja ühtlasi Karpaatide kõrgeim tipp Gerlachovský štít jääb vaid neli kilomeetrit Rysyst kagu poole.
Teema: Poliitikud
Richard Hawes (6. veebruar 1797 – 25. mai 1877) oli Ameerika Ühendriikide ja Ameerika Riikide Konföderatsiooni poliitik, Ameerika Riikide Konföderatsiooni Kentucky osariigi teine kuberner (aastail 1862–1865).
Teema: Filmid
"Käsilased 2" (inglise keeles "Minions: The Rise of Gru") on 2022. aastal valmiv Ameerika Ühendriikide animafilm. Filmi režissöörid on Pirre Coffin ja Chris Renaud, stsenarist Sergio Pablos. Filmi toodavad Universal Pictures ja Illumination Entertainment.
Teema: Poliitikud
Darja Jegereva (vene Дарья Анатольевна Егерева; sündinud 7. aprillil 1977 Kolpaševos) on sölkupi rahvusest Venemaa inimõigus- ja kliimaaktivist ning poliitvang. Jegereva sündis Tomski oblastis Kolpaševos ja veetis lapsepõlve Obi-äärses sölkupi külas Ivankinos. Ta lõpetas Tomski riikliku pedagoogikaülikooli ning töötas Venemaa põhja põlisrahvaste assotsiatsioonis RAIPON. Hiljem asus ta tööle Moskvas. 2013. aastal, kui RAIPON läks riigi kontrolli alla, lahkus Jegereva koos mitemete mõttekaaslastega RAIPONist moodustades seejärel põlisrahvaste aktivistide võrgustiku Aborigen-Forum, mille Venemaa võimud 2024. aastal terroristlikuks kuulutasid. Jegereva on juhtinud tähelepanu sölkupi rahva rahvusprobleemidele ja keskkonna küsimustele ning tõstatanud sölkuppide hariduse küsimusi, kritiseerides ka pea olematut sölkupi keele õpet koolides. Jegereva on osalenud mitmel ÜRO kliimakonverentsil. Alates 2023. aastast on ta Rahvusvahelise põlisrahvaste kliimamuutuste alase foorumi (IIFPCC) aseesimees. 17. detsembril 2025 arreteeriti ta ning viibib sellest päevst alates eeluurimisvangistuses süüdistusega ekstremismis ja terrorismis, mille eest teda ähvardab kuni 20 aastane vanglakaristus. Tema kohest vabastamist on nõudnud lisaks IIFPCC-le ja ÜRO Inimõiguste Ülemvoliniku Ametile mitmed rahvusvahelised organisatsioonid. RAIPON on keeldunud Jegereva kaitsmisest.
Teema: Poliitikud
Francisco Paulino Hermenegildo Teódulo Franco y Bahamonde Salgado Pardo (lühendatult Francisco Franco Bahamonde või generalissimus (Generalísimo) Francisco Franco või el Caudillo ('juht')); (4. detsember 1892 Ferrol – 20. november 1975 Madrid) oli Hispaania riigipea aastast 1936 kuni 1975. aastani, mil ta suri. 1926. aastal sai Francost Hispaania ajaloo noorim kindral. Ta juhtis aastatel 1936–1939 Hispaania kodusõjas falangistide, katoliiklaste ja monarhistide koalitsiooni, mis võitles vabariiklaste vastu. Pärast kodusõja lõppu kehtestati riigis Franco diktatuur.
Teema: Mäed
Uluru ehk endise nimega Ayers Rock on maailma suurim monoliit. 348 m kõrgune, ligi 5 km pikkune ja 1,5 km laiune punane mägi "kasvab" maapinnast välja keset kõrbe Austraalia Põhjaterritooriumil. Uluru koosneb tilliidist, mis viitab jääajale. Uluru moodustus umbes 680 miljonit aastat tagasi, kui Austraalia manner asus märksa suurematel laiuskraadidel. Uluru on Austraalia pärismaalaste pühapaik. Ulurust 24 km läänes asub Kata Tjuta, mis on samuti aborigeenide pühapaik ja moodustunud samuti tilliidist. Uluru mägi on pärismaalastele maailma naba. Selle 9,4 km ümbermõõduga kalju lõhedes on tuhandeid kaljujooniseid. Need on ainsad materiaalsed märgid Austraalia aborigeenide vanemast maailmapildist. Jooniseid ei suuda ka aborigeenid ise dešifreerida. Joonis inimvälkudest kordub visalt, viidates kosmilistele nägemustele. On ka imelikke "röntgenipilte", kus on kujutatud inimese, looma või linnu sisemust koos skeleti ja siseelunditega. Esimene eurooplane, kes Ulurut nägi, oli Ernest Giles aastal 1872. Esimesed turistid saabusid mäe juurde 1936. aastal. Turismi hakati Ulurul arendama 1950. aastatel. Selle jaoks moodustati 1958. aastal kaitseala, kuid 1959. aastal rajati sinna esimene motell ja peatselt ka lennukite maandumisrada. Varsti oli näha turismi kahjulikku mõju keskkonnale. 5. märtsil 1968 toimus lennuõnnetus: kolmeistmeline helikopter Bell 47 G2 purunes vastu Ulurut. 28. märtsil tõsteti teise kopteriga selle vrakk üles ja viidi ära. 1975. aastal eraldati kaitseala põhjapiiri taga 15 km kaugusel Ulurust 104 km² suurune ala turistide majutamiseks ja lennujaama rajamiseks. Selle ala nimi on Yulara. Yulara valmimisega seoses likvideeriti kaitsealal 1983. aastal turismilaager ja 1984. aastal ka motell. 1987. aastal moodustati kaitseala asemele rahvuspark. Samal aastal arvati Uluru UNESCO maailmapärandi nimekirja. 1992. aastal müüs Põhjaterritoorium oma osaluse Yulara kuurordis ja see nimetati ümber Ayers Rocki kuurordiks. Aastane külastajate arv tõusis 2000. aastaks üle 40
Teema: Jalgpall
KF Shkëndija on Põhja-Makedoonia jalgpalliklubi, mis tegutseb Tetovos. Shkëndija mängib riigi kõrgliigas Prva liga. Klubi asutasid 1979. aastal Tetovos elavad albaanlased. Shkëndija on tulnud Põhja-Makedoonia meistriks kolm korda ning seda hooaegadel 2010–11, 2017–18 ja 2018–19. Alates hooajast 2011–12 on osaletud UEFA Meistrite Liiga ja Euroopa Liiga eelringides. Euroopa Liigas on kahel korral jõutud väljalangemisringi. Meistrite Liigas on parimaks tulemuseks kolmandasse ringi jõudmine hooajal 2018–19. Klubi toetajad on tuntud nime Ballistët all, kes on saanud nime Teise maailmasõja ajal tegutsenud Albaania kommunismivastase liikumise Balli Kombëtari järgi.
Teema: Poliitikud
Eduard Julius Alexander von Dellingshausen (31. märts 1863 Tallinn – 9. juuli 1939 Potsdam) oli Eestimaa poliitik, Eestimaa rüütelkonna peamees aastatel 1902–1918.
Teema: Poliitikud
Parun Alfred Karl Wilhelm von Schilling (6. oktoober (vkj. 22. september) 1861 Kuksema mõis – 12. november 1922 Tallinn) oli baltisaksa päritolu Venemaa keisririigi poliitik, III Riigiduuma koosseisu saadik. Alfred Karl Wilhelm Schilling õppis Tallinna Toomkoolis ja Viljandi Maagümnaasiumis ning aastatel 1880–1882, 1884 ja 1886 Tartu ülikooli õigusteaduskonnas. Ta oli aastatel 1901–1919 Virumaa Viru-Nigula kihelkonna Haansalu mõisnik, aastatel 1906–1919 Pada ja Kabala mõisa (990 tessatiini) ja Satsu mõisnik (492 tessatiini), Viru kreisi kreisisaadik. Aastatel 1907–1912 oli ta Venemaa keisririigi Riigiduuma III koosseisu saadik ning aastal 1911 Riiginõukogu liige. Aastast 1912–1920 oli ta Eestimaa rüütelkonna maanõunik, 1914. aastal valiti ta tagasi astunud Eduard von Stackelbergi asemel Eestimaa rüütelkonna peamehe asetäitjaks. Aastatel 1917–1918 esindas ta Eestimaa rüütelkonna huvisid Stockholmis ja Berliinis. Aastal 1922 oli ta Eestimaa Põlisaadlisse Kuulunute Liidu esimees Berliinis.
Teema: Jalgpall
Professional Footballers' Association Team of the Year (Elukutseliste Jalgpallurite Assotsiatsiooni Aasta Meeskond) (sageli nimetatakse PFA Team of the Year, või lihtsalt Team of the Year (Aasta Meeskond on iga-aastane auhind, mis antakse 44 jalgpallurile esimese nelja kihi inglise jalgpalli; Premier League, Championship, League One ja League Two, kes on näinud, et on väärt, saama "Team of the Year". Peter Shilton praegu on kõige esinemised PFA Team of the Year top division 10 esinemised. Steven Gerrard praegu on kõige esinemised PFA Team of the Year Premier League'i ajastu 8 esinemised. Auhind on esitatud alates 1973-74 hooaeg ja eelvalik on koostatud liikmete mängijate ametiühingust, Elukutseliste Jalgpallurite Assotsiatsioon (PFA), jaanuaris iga aasta, siis võitjad hääletatakse teiste mängijate poolt, nende mängijate vastavas liigas. auhind autasustakse, mida mängijad valivad Jalgpalli Liigas, mis on kõrgeim autasu kättesaadavaks neile, kuna see valitakse nende kaasmängijate poolt. Oxford Unitedi Damian Batt, keda nimetati Team of the Year teises liigas 2011. aastal, ütles, et ta oli "väga hea meel, et ta sellise maineka auhinna sai''. See on midagi, mille üle olen ma väga uhke."